open-index/open-wikipedia-markdown huggingface dataset:
Vøyen

**Vøyen** er en gård i Bærum i Akershus ved elva Lomma. Den har gårdsnummer 78. Fremdeles er hele Gupumarka med 6&nbsp;000 mål utmark underlagt gården, i tillegg til 450 dekar dyrket mark og et moderne fjøs.

## Bygninger og tun
Bærum kommune kjøpte Vøyen i 1971 og har restaurert gården i samarbeid med Riksantikvaren.

Det er flere store bygninger på tunet. Den såkalte *Hurumgården* fra slutten av 1700-tallet med sidebygningen *Libanon* brukes nå av Bærum Arbeidssenter. Den noe eldre *Vinkelgården* brukes til kurs, møter og selskapslokale. Vinkelgården har saler med krystallysekroner, stor takhøyde, stilmøbler og et idyllisk uteområde.

Nedenfor tunet ligger Vøyendammen og Vøyen mølle. Mølla ble drevet fra 1800-tallet fram til midten av 1960-tallet. I dag er bygget lokale for Vestre Bærum Sportsfiskere.

## Etymologi
Gårdens gammelnorske navn var *Vǫðin*, som betyr «gården ved vadet» over Bærumselva eller Isielva. Opp gjennom tidene har gården også blitt skrevet blant annet *Vadin* (1398), *(a) Wodhine* (1426), *Vøyen* (1666), *Wøyen* (1723) og *Vøien* (1898). Navnet skrives i dag offisielt *Vøyen*.

Uttalen av navnet er *Vui*.

Navnet er brukt i delområdet Vøyenenga.

## Historie
Gården Vøyen ved Lomma har røtter tilbake til steinalderen. I forbindelse med anleggelse av ny vannledning Bryn-Staver ble det gjennomført arkeologiske registreringer og utgravninger nordøst og sør for gårdsplassen. Funn kan tyde på at det ble drevet jordbruk på Vøyen fra mellomneolitikum (yngre steinalder). I tillegg er det funnet spor av bosetning fra bronsealder og eldre jernalder. 
Opp gjennom tidene har det vært både storgård og guttehjem på stedet. Dagens gårdsområde omfattet tidligere også flere gårder som Økri og Gommerud. Se også Økri skole.

Gjennom tidene har gården hatt den første smeltehytten som ble opphavet til det vi kjenner som Bærums Verk. Fra 1603 – 1604 ble det funnet jernmalm i «vestre Bergum» ved Kirkerudåsen og Eineåsen som så meget lovende ut. Kong Christian IV sluttet kontrakt i 1610 på åremål med Paul Smelter, kongens bergverksmann, som på egen bekostning skulle bygge en smeltehytte. Den første hytten ble bygget på Vøyen, hvor hele 33 mann var i virksomhet – og noen år senere ble det også bygget hytte ved Gommerud.

I 1758 motto major Jakob Krefting «... allernaadigst privilegium paa at drive teglverk, og ingen maa i løpet av 4 aar anlægge teglverk i 1 1/2 mils avstand...».

I 1770 var det blant annet nedtegnet følgende på et auksjonsskjøte «... teglbrænderi med tilhørende teglmølle og brændehuser, sagbruk til bygdeskur, stampemølle, kværnebruk, laks og ørretfiske...». Etter sigende skal området også ha hatt eget klekkeri for laks og ørret.

## Litteratur
* *Bærum – i går og i dag*. 1970.
* *Bærum – En bygds historie*. 1920.

## Referanser


## Eksterne lenker
* 
* Bærums Verk
* Månedens kulturminne desember 2007: Wøyen gård
* Kulturhistorisk museum, utgravningsdagbok fra Vøyen- 2007
Norsk revyforfatterforening

**Norsk revyforfatterforening** (**NRFF**) ble stiftet i 1935 og har til formål å ivareta de profesjonelle revyforfatteres interesser og rettigheter. Dette har i årenes løp ført til de avtaleverk som eksisterer for foreningen, og foreningen fungerer samtidig som et skrivenettverk der medlemmene blir holdt informert om nye rettigheter, ikke minst rettigheter i forhold til alle de nye mediene.

Foreningens første medlemmer var blant andre Arne Svendsen, Arild Feldborg, Bias Bernhoft, Finn Bø og Per Kvist. Det første kvinnelige medlem var Karen Sofie Hanssen (kjent under pseudonymet Nicolette), og ved hennes bortgang i 1950 skulle det ta 50 år før en ny kvinnelig revyforfatter ble medlem. Det ble Linn Skåber, og etter henne har mange kvinnelige revyforfattere blitt medlemmer: Ingrid Bjørnov, Hilde Louise Asbjørnsen, Lene Kongsvik Johansen, Kari Slaatsveen, Hanne T. Asheim, Elisabeth Botterli, Marianne Krogness og Hege Schøyen med flere.

Ellers har medlemmene representert et bredt spekter av humorforfattere som Bjørn Sand, Øystein Sunde, KLM (Trond Kirkvaag, Knut Lystad og Lars Mjøen), Alfred Næss, Dag Frøland, Yngvar Numme, Steinar Lyse, Trond Hanssen, Dagfinn Nordbø, Karsten Fullu, Jon Niklas Rønning og Vemund Vik. 

Styret består i 2024 av Andreas Diesen (formann), Knut Lystad, Dag Vågsås, Jon Niklas Rønning og Rune Dahl Bjørnsen (sekretær). 

Foreningen har opprettet Norsk revyforfatterfond der lokale revylag, revyforfattere og folk som befatter seg med revystoff kan søke på forskjellige stipender. 

## Priser
Foreningen deler ut Aristophanesprisen til unge talentfulle revyforfattere, og Leonardstatuetten, som regnes som norsk revys høyeste heder; den gis til folk som gjennom mange år har gjort et betydelig arbeid for norsk revy.

## Referanser
Værtshuset Bærums Verk

**Værtshuset Bærums Verk** ble oppført cirka 1640, ved det som den gang het Bærums Jern Werk i Bærum, Akershus.

Vertshuset er et solid tømmerhus som har vært et samlingssted for jernverksfolket og langsveisfarende bønder og handelsmenn gjennom århundrer. Det ligger sentralt på Bærums Verk, rett ved elven Lomma og den bergenske kongevei over Krokskogen, mellom Bærum og Ringerike. Vertshuset hadde også en funksjon for de vanskeligstilte i lokalsamfunnet; avgiften fra brennevinssalget gikk ikke til kongen, men til verkets fattigkasse.

Etter 1890 ble lokalene brukt som bolig for verkstedsbefolkningen.

Senere ble bygningen fredet av Riksantikvaren etter lov om bygningsvern, og i 1987 ble den totalrestaurert og gjenåpnet som serveringsted.

## Eksterne lenker
*
Shagya araber

**Shagya araber** er en hest som er en allsidig ride- og kjørehest.

## Rasebeskrivelse/historikk
Shagyaaraberen er avlet frem fra fullblodsarabere ved utvalg for å få en større hest med mere masse og kraftigere fundament enn fullblodsaraberen. Rasen har sitt utspring fra det Østerrikske/Ungarske keiserriket, og er stambokført siden 1789. 

De første shagya-arabere kom til Norge i 1972, og i den første importen var det 5 drektige hopper, og 1 hingst. Innenfor Norsk Araberhest Forening (NAHF) ble det i 1985 opprettet en egen avdeling for shagyaarabere; NAHF’s Shagyaavdeling. Foreningen har i dag registrert om lag 100 hester. Til sammen finnes det mellom tre og fire tusen shagyaarabere i verden. 

Shagyaaraberen skal være vakker og utsøkt med et uttrykksfullt hode, som tydelig viser araberen. Profilen kan være svakt konkav eller rett. Øynene skal være uttrykksfulle og ikke for små. Man ønsker en velformet ridehesthals, velmarkert manke, god, skrå skulder, frie albuer og en muskuløs sterk rygg. Krysset ønskes passe langt og hellende, med god muskelstyrke, og halen høytbærende. Beina skal være korrekte, kraftige og tørre, med godt markerte ledd og velformede høver.

## Bruksområde
Shagyaaraberen benyttes i konkurranser i distanse, dressur, feltritt, sprang og kjøring, men er også en trivelig hobby- og familiehest.

## Farge
Den dominerende fargen er skimmel, men i Norge har vi også brune, sorte og røde hester.
På bakgrunn av at de skimlede hestene har disposisjon for en spesiell hudsykdom, ønsker man i særlig grad å benytte fargede hester i avlen. 

## Høyde
Mankehøyden ønskes mellom 150 og 165 cm. Mindre shagyaarabere finnes naturligvis, men kårede hingster skal være 154 cm eller høyere i mankehøyde, og med et minimum pipemål på 18 cm.
.om

**.om** er Omans nasjonale toppnivådomene (ccTLD) for Internett.

Domenet administreres av OMnic. Det er kun åpnet for å registrere tredjenivådomener.  Om OMnic skulle tillate registrering av domener på andrenivå, ville det åpnet for cybersquatting. For eksempel ville det være mulig å registrere 'yahooc' under '.om' og på den måte lage 'yahooc.om', en lett stavefeil for surfere som ønsker 'yahoo.com'.

## Registrering
Registrering gjøres på tredje nivå, under følgende kategoriserte subdomener på andre nivå:

* **.ac.om** : Akademiske institusjoner(f.eks. universiteter)
* **.art.om** : Kunst og kultur
* **.biz.om** : Kommersielle foretak
* **.com.om** : Kommersielle foretak
* **.co.om** : Kommersielle foretak
* **.edu.om** : Utdanning og vitenskap
* **.gov.om** : Statlige sider
* **.med.om** : Sykehus og medisinske klinikker
* **.mil.om** : Brukt av alle instanser under forsvarsdepartementet
* **.museum.om** : Museer
* **.net.om** : Internettleverandører
* **.org.om** : Non-profit organisasjoner
* **.pro.om** : Profesjonelle og profesjonelle foretak
* **.sch.om** : Skoler på barne- og ungdomstrinnet og videregående.

Det kreves at registranten har en lokal forbindelse. Denne administrative kontakten må fysisk befinne seg i Oman. Salg eller overføring av domener er ikke tillatt.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .om whois-informasjon 
* OMnic:
* OMnic's retningslinjer
Lindorm Liljefors

**Lindorm Liljefors** (født 1909 i Yttertjärna, død 1985 i Stockholm) var en svensk kunstmaler, illustratør og forfatter.

Årene 1928 til 1934 studerte han på Kungliga Konsthögskolan.  En periode bodde han og var aktiv i Paris. Litt senere tilbrakte han et år på kunstakademi i Italia.

Han hadde bl.a. separate kunstutstillinger i Düsseldorf 1954, Saarbrücken 1956, Paris 1958, München 1959, Hamburg 1960. Dette viser at han hadde et stort publikum, særlig i Tyskland. 

Lindorm Liljefors var sønn av den kjente kunstmaleren Bruno Liljefors (1860–1939) og ble som sin far mest kjent for sine natur- og dyremotiv. Han har illustrert flere bøker og tidsskrift både i Sverige, Finland, Danmark og Tyskland. 

Spesielt huskes hans mangfoldige bidrag til tidsskriftet *Svensk Jakt* hvor han i en årrekke var fast medarbeider og attpåtil redaktør en tid. I tillegg skrev han en rekke bøker hvorav flere er oversatt.

Lindorm Liljefors var også en ivrig jeger og besøkte ofte Norge for å drive jakt. 

## Bibliografi
* *I Uppländska Rävmarker*, 1950 – av John Möllersvärd – illustrert av Lindorm Liljefors
* *Mossgrönt och Rostbrunt*, 1950 – av Einar Edström – illustrert av Lindorm Liljefors
* *Mest om stövarjakt*, 1952 – medforfatter Tell Grenander
* *Råd och anvisningar till min första Husse*, 1952 – av Einar Edström – illustrert av Lindorm Liljefors
* *Till älgjägare*, 1952 – medforfatter Staffan Liljefors
* *Trollskog och Rövarberg*, 1952 – av Erik Sjöstedt – illustrert av Lindorm Liljefors
* *I Fäbod och Timmerkoja*, 1954 – av Einar Edström – illustrert av Lindorm Liljefors
* *I Höglänta Marker*, 1959 – av Einar Edström – illustrert av Lindorm Liljefors
* *Bruno Liljefors*, (biografi) 1960 – medforfatter Bo Lindwall 
* *Rätt-O-Slätt – Tussi. En berättelse om en liten hund – av en liten hund*, 1963 – av Victor Randers – illustrert av Lindorm Liljefors
* *Hunden*, 1964 – av Einar Edström – illustrert av Lindorm Liljefors
* *Jakt i Norden*, 1965
* *Boms Bästa*, 1966 – av Einar Edström – illustrert av Lindorm Liljefors
* *70 Jägarår*, 1969 – av Einar Edström – illustrert av Lindorm Liljefors
* *Jegerens Oppslagsbok*, Oslo 1970 –  av Karl Henning, Per Søilen m.fl. – illustrert av Harald Wiberg & Lindorm Liljefors
* *Jakt från förr*, 1972 – illustrert av Lindorm Liljefors
* *Skisser från ett jägerliv*, 1973
* *Han gick ut med en bössa och kom hem med en tavla*, 1977 – (minneskrift om Bruno Liljefors), medforfatter H. A. H. Rust

## Referanser
17. mai-sang

***17. mai-sang***, ofte kalt ***Tenk at nå er dagen her***, er en norsk barnesang som blir sunget når en feirer Norges grunnlovsdag 17. mai, ofte i barnetoget. Teksten er skrevet av Ågot Nickelsen og melodien er lånt fra *[[Mot i brystet]]*.

## Sangtekst


**17. mai-sang**

Tenk at nå er dagen her som jeg har lengtet etter.
Jeg skal gå i toget, og jeg er så glad.
Du kan tro jeg skal nok synge ut av alle krefter,
svinge flagget mitt og rope høyt hurra!
Ser du flagget mitt: rødt og blått og hvitt!
Det skal vaie fritt og vise vei
friskt, og vakkert er det, som vår kjære gamle Norge.
Ja, det landet er vi glad i, du og jeg! 


## Eksterne lenker
* Full sangtekst
Gumbo (album)

:*Denne artikkelen omhandler den norske jazzgruppa Gumbos første album. For flere betydninger av *'gumbo**, se [[gumbo]]
***Gumbo*'''  er jazzgruppa Gumbos debutalbum, utgitt i 2005 på plateselskapet SCHMELL!.

Medvirkende på to spor på denne plata, er Dodo Miranda, en jazzvokalist Gumbo ble kjent med da de var på turne i Angola.

## Sporliste
# «Good Weather» 3:21 (Even S. Andersen)
# «Feelgood Calypso» 3:29 (Kåre Nymark Jr.)
# «Dirty Dozen Secondline» 4:17 (Kåre Nymark Jr.)
# «Longing» 4:08 (Kåre Nymark Jr.)
# «Kenneths Getaway» 2:18 (Kåre Nymark Jr.)
# «It's Gumbo Time» 2:40 (Even S. Andersen)
# «Slide Away» 2:24 (Even S. Andersen)
# «Feelgood Calypso» 3:29 (Kåre Nymark Jr.)
# «The Secondline» 2:52 ( trad. )
# «Meeters Away» 3:36 (Kåre Nymark Jr.)
# «The Groovy Gumbo» 3:05 (Kåre Nymark Jr.)
# «In the Shower» 4:08 (Even S. Andersen)
# «Ten Dollar Blues» 4:39 (Even S. Andersen)
# «Juba's Groove» 2:50 (David Gald)

## Personell
*Kåre Nymark – trompet
*Even Skatrud Andersen – trombone
*David Gald – tuba
*Kenneth Ekornes – trommer
*Dodo Miranda – Vokal (spor 4 og 8)

## Referanser
Stattholdergården

**Stattholdergården**, eller Grünergården, ligger i Rådhusgata 11 i Kvadraturen i Oslo og er en fredet bygård fra 1640-årene. Den ble reist av myntmester Peter Grüner, hvis navn er skrevet med ankerjern av smijern på fasaden.

Stattholder Ulrik Fredrik Gyldenløve bodde i huset på slutten av 1600-tallet, derav navnet som restauranten i denne bygningen tok i 1957, som i nyere tid også er blitt gårdens kallenavn. Før den tid ble den kalt **Calmeyergården** etter trelasthandlerne Mathias Calmeyer, eier fra 1766, og hans sønn Henrik Calmeyer fra 1800 til 1820. Opprinnelig hadde huset sadeltak med høye gavler, dette ble erstattet med et slakere saltak (kjent fra eldre fotografier) og med et mansardtak i 1912. Gården er en av de få i byen som fremdeles har karnapp ute på fortauet, et utbygg som svært mange gårder fikk, før de ble forbudt i 1645. 

De vakre stukkaturhimlingene ble laget midt på 1700-tallet. Cleopatrarommets himling i barokk- eller rokokkostil forestiller Cleopatras dramatiske død, idet hun lar seg bite i brystet av en giftslange. 

Opp gjennom årene har flere restauranter hatt tilhold i gården. Restaurant *Anglais* var etablert i 1891 med L. Lind som eier, året etter med Frithjof Paulsen som eier.. Paulsen drev kafeen til 1896, og flere nye eiere etter ham, til den ble overtatt av Aksel Paulsen i 1901 (med Frithjof Paulsen boende i gården). Paulsen drev den under eget navn til 1930. Da overtok en ny eier som kalte restauranten *Excellent*. Restaurant Excellent skiftet navn til *Statholdergaarden* i 1957. Siden 1994 har kjøkkensjef Bent Stiansen drevet restauranten under samme navn her og serverer gourmetmat. Restauranten fikk én stjerne i *[[Michelinguiden]]* i 1998.

## Referanser og noter


## Litteratur
* Finn Holden: *Christian IVs by. Livet i Kvadraturen*, side 71, Dreyers forlag Oslo, 2012, ISBN 978-82-8265-050-2

## Eksterne lenker
* 
* 
*  Hjemmeside - restauranten
Geoffrey Pyke

**Geoffrey Nathaniel Pyke** (født 1893, død 1948) var en britisk forsker og oppfinner med uortodokse ideer som ofte viste seg å være  vanskelig å anvende i praksis. Hans livsstil og utseende passet til stereotypien «gal forsker».

Han studerte ved Cambridge University.

Under den første verdenskrig, var Pyke internert i Ruhleben P.O.W. Camp i Tyskland.  Han skrev erindringer om sine opplevelser der som han ga tittelen *To Ruhleben – And Back*.

Hans mest berømte forslag var under andre verdenskrig å bygge et gigantisk hangarskip av pykrete, et materiale som ble fremstilt ved fryse en blanding av trefibermasse og  saltvann. Dette forsøket, kjent som prosjekt Habakkuk ble utredet av Combined Operations og ble støttet personlig av lord Louis Mountbatten og sir Winston Churchill, men rakk aldri å bli fullført. Ideen var ikke så absurd som den kunne synes. Trefibre og is dannet et sterkt komposittmateriale som hadde stor motstandsevne mot støt og slag. Så lenge det befant seg i frossen tilstand ville skip bygget av dette materiale være noe nær usenkbare.

Geoffrey Pyke er kanskje aller mest berømt for «snømaskinen» som han oppfant for å settes inn i kampene i Norge. Hans ide førte til at man konstruerte M29 Weasel, et snøgående beltekjøretøy og som førte til opprettelsen av den mer kjente 1st Special Service Force.  

Pyke tok sitt eget liv vinteren 1948.

## Referanser


## Kilder
* Michell, John. "The Inventor of Frozen Battleships." *Eccentric Lives and Peculiar Notions*. Harcourt, 1984. ISBN 0-15-127358-8
** Ny utgave: Citadel Press, 1987. ISBN 0-8065-1031-5
** Ny utgave: Cardinal Books, 1989. ISBN 0-7474-0353-8
** Ny utgave: Adventures Unlimited Press, 1999. ISBN 0-932813-67-4
** Ny utgave: New York: Black Dog & Leventhal Publishers, 2003. ISBN 1-57912-228-0
* Timpson, John. *Timpson's English Eccentrics*. London: Jarrold, 1991, hardback. ISBN 0-7117-0559-3
** Ny utgave: London: Jarrold, 1996, paperback. ISBN 0-7117-0683-2
* Lampe, David. *Pyke, the Unknown Genius*. London: Evans Bros, 1959. No ISBN
* Clifford. A. *Strange Brains and Genius : The Secret Lives Of Eccentric Scientists And Madmen*. Harper Perennial, 1999. ISBN 0-688-16894-9
* Pyke, Geoffrey. *To Ruhleben -- And Back: A Great Adventure in Three Phases*. McSweeney's, 2003. ISBN 0-9719047-8-2.

## Eksterne lenker
* Kort biografi og liste over oppfinnelser (engelsk)
* The Floating Island – Habakkuk project
* Pykrete
* Eksperimenter med pykrete (engelsk)
Clefairy

**Clefairy** (ピッピ **Pippi** i japanske originalversjoner) er en av de fiktive artene fra mediafranchisen *[[Pokémon]]*.

Clafairys navn er en kombinasjon av *clef*, fransk for nøkkel (musikk), og *fairy* (fe). Dens japanske navn kan være en forkortelse og repetisjon av ordet *pixie* (nisse). I den engelske betaversjonen av ''Pokemon Red'' og ''Blue'', var Clefairys navn *Aria* (arie), en annen betegnelse for en melodi.

## Eksterne lenker
*
Shogun

**''Shogun**en* (&#23558;&#36557; *shōgun*) var i Japans historie landets egentlige effektive hersker i det meste av perioden 1192 inntil Meiji-æraen, som begynte i 1868. En shoguns administrasjon var et *'shogunat*', eller *bakufu* (&#24149;&#24220;), som kan oversettes til "telt-regjering".

Uttrykket *sh&#333;gun* betyr [[general]], mens den komplette tittel *Seii Taish&#333;gun* (&#24449;&#22839;&#22823;&#23558;&#36557;) betyr «Den store general, som underkuer barbarene», dvs. de innfødte, som engang bodde i [[Honshû]] og [[Hokkaido]]. Med referanse til den opprinnelige komplette tittel benyttes uttrykket *sh&#333;gun'' ennå om den militære rangen general.
Oskar Mendelsohn

**Oskar Mendelsohn** (1912–1993) var en norsk historiker som særlig arbeidet med jødenes historie i Norge.

Mendelsohn var født i Trondheim og tok cand. philol.-graden ved Universitetet i Oslo i 1937, med norsk hovedfag, og tysk og fransk som støttefag. Han virket som lektor i Trondheim i periodene 1938–1942 og 1945–1948, i tiden i mellom var han i Sverige etter å ha måttet flykte fra nazistenes jødeforfølgelser. Han selv og to brødre kom seg i sikkerhet, mens den eldste broren og foreldrene ble drept i tysk fangenskap.

Under krigen var Mendelsohn lektor ved Det norske gymnasium i Uppsala, og i 1948 flyttet han til Oslo der han underviste ved Ullern høyere skole inntil han gikk av med pensjon i 1978. Mendelsohn var en aktiv tillitsmann i Norsk Lektorlag, og han ble æresmedlem i lektorlaget for innsatsen i skoleverket og organisasjonslivet.

Mendelsohn var aktiv i Det Mosaiske Trossamfunn, først i Trondheim og siden i Oslo. Det Mosaiske Trossamfunn i Oslo ga ham oppgaven å skrive jødenes historie i Norge, som det var meningen å utgi i forbindelse med hundreårsminnet om de første jøders ankomst til Norge i 1852. Oppgaven ble betydelig større enn forutsatt. Med støtte fra Norges almenvitenskapelige forskningsråd ble verket *Jødenes historie i Norge gjennom 300 år* et større forskningsarbeid (første bind 1969, andre i 1987). I tillegg skrev Mendelsohn en kortere versjon for skolebruk (1992).

I sitt arbeid med jødenes historie i Norge kom Mendelsohn i kontakt med en rekke tidligere motstandsfolk fra krigens dager i Norge og i utlandet, såvel som med ulike jødiske forskningsmiljøer og andre over hele verden. Han ble brukt som fagkonsulent i saker vedrørende den jødiske befolkning i en rekke sammenhenger, og møtte også som vitne i flere rettssaker.

Mendelsohn vitnet i rettssaken mot Hellmuth Reinhard.

## Priser og utmerkelser
* Æresmedlem i Norsk Lektorlag
* Det Kongelige Norske Videnskabers Selskabs minnemedalje i gull (1993)
* Ridder av 1. klasse av St. Olavs Orden (1989)
* Laksovprisen, Amalie Laksov (f. Sheer) Minnefond til vern om menneskerettighetene (1989)

## Bibliografi

## Referanser
Rōnin

:*For filmen, se [[Ronin (film)]].*
**Rōnin** (japansk: &#28010;&#20154;, omtrent *omkringvandrende person*), var en betegning som ble gitt herreløse samuraier i det føydale Japan. Opprinnelig ble ordet brukt om livegne som ble overgitt eller flyttet fra sin hersker.

Under Tokugawaperioden vokste antallet rōnin dramatisk ettersom det nå ble forbudt for samuraier å bytte herre uten den gamle herrens tillatelse. De få som hadde en daimyo hadde det ofte bra stelt. 

I det føydale Japan var en rōnin gjenstand for fornedring og hån da tradisjonen krevde at samuraier som skiltes fra sin herre skulle begå rituelt selvmord (seppuku).

## Referanser
Ballynahinch

**Ballynahinch** kan vise til to steder i Irland:

* Ballynahinch (Down), i Nord-Irland
* Ballynahinch (Galway), i Irland
Balham

**Balham** kan vise til:

* Balham (London), sted i Wandsworth i London
* Balham (Ardennene), kommune i Frankrike
Birmingham internasjonale lufthavn

**Birmingham internasjonale lufthavn** kan vise til:

* Birmingham internasjonale lufthavn (England)
* Birmingham internasjonale lufthavn (USA)
Primitiv atferd hos tamhund

Med **primitiv atferd hos tamhund** mener man at hundens atferd i større eller mindre grad minner om ulvens rovdyratferd. Altså artens opprinnelige atferd som rovdyr. Uttrykket kan brukes som en generell beskrivelse eller for å beskrive en helt bestemt atferd.

Tamhundens popularitet har gjennom århundrene gradvis ført til at den har endret sin karakter, som følge av selektiv utvelgelse. Denne prosessen, som har blitt kalt domestisering, har ført til at den opprinnelig rovdyratferden i større eller mindre grad har gått tapt. Derfor oppfører ikke tamhunder seg som ulver ville gjort. Unntakene kaller vi i varierende grad for primitiv atferd.

## Generell primitiv atferd
Noen hunder har i mindre grad enn andre blitt påvirket av moderne hundeavl. Disse vil derfor i større grad vise primitiv atferd. Dette kommer til uttrykk gjennom dyrets mer årvåkne instinkter. Overlevelsesinstinktet gjør dem mer selvstendige, og de er derfor mer voktsomme, reserverte og skeptiske til folk og ting de ikke har erfaring med enn andre hunder er. Ofte er også jaktinstinktet, morsinstinktet, flokkinstinktet og andre instinkter mer framtredende. Dette kommer ofte til uttrykk i måten dyret oppfører seg og kommuniserer på. De er gjerne mer vokale og har ofte et mer komplekst og variert lydforråd enn andre hunder. Kroppsspråket er gjerne mer utagerende og likt ulvens.

Å holde hunder som har en høy grad av generell primitiv atferd krever en rekke hensyn, fordi de ikke oppfører seg som hunder flest, eller rettere sagt slik folk flest forventer at hunder skal oppføre seg. Generell primitiv atferd er typisk for såkalte pariahunder og landraser som er utviklet til regulære hunderaser.

## Bestemt primitiv atferd
I utformingen av bestemte hunderaser har bestemte instinktive atferdsmønstre blitt vektlagt i avlen for å oppnå målsetningen. Hos gjeterhunder er det avlet på hundens opprinnelig egenskaper til å stille viltet, men handlingen avsluttes (som regel) der ulven ville drept byttet. Hos drivende jakthunder er det avlet på hundens opprinnelige egenskaper til å finne og spore opp byttet, kanskje også å stille det, men også disse avslutter normalt handlingen før byttet drepes (fordi de enten ikke er hurtige nok til å innhente det eller store nok til å drepe det). Hos stående fuglehunder er det avlet på ulvens naturlige instinkt om ikke å bli oppdaget før den er nær nok til å angripe byttet. Den fryser til i en såkalt *stand*, med nesen pekende mot byttet, men hunden avslutter altså handlingen her. Alt dette og mer til kan kalles bestemt primitiv atferd, fordi den opprinnelig var en del av hundens (ulvens) naturlige atferdsmønster som rovdyr.
Bletchley

**Bletchley** kan vise til:

* Bletchley (Milton Keynes), en by som ligger i Milton Keynes i England, frem til 1995 var den del av Buckinghamshire,
* Bletchley (Shropshire), en landsby i Shropshire i England, near .
Dirk I av Holland

**Dirk I av Holland** kan referere til flere personer:
     
* Dirk van Holland (biskop) (d. 1197), biskop i Utrecht i 1197.
* Dirk I av Holland (greve) (d. 923/939), greve av Holland fra rundt 896.
Nebula (band)

**Nebula** er et psykedelisk stoner rock-band, startet av Eddie Glass (gitar) og Ruben Romano etter at disse sluttet i Fu Manchu i 1997. 

De to stifterne fikk følge av Mark Abshire på bassgitar frem til han forlot bandet under innspillingen av *Atomic Ritual*. Simon Moon steppet inn frem til man fant en permanent erstatning i Tom Davies. Plata fikk svært gode omtaler, og AMG omtalte Nebula som «en hardtarbeidende power-trio som høres ut som om de har spilt sammen i garasjen siden 1973, helt uten å merke at verden utenfor har endret seg. Dette er helt klart en fordel.»http://www.allmusic.com/album/atomic-ritual-r657688 

Deres siste album, *Apollo*, ble sluppet i USA i februar 2006.
Deres aller siste album "Live In The Mojave Desert" ble sluppet i 2021

Låta "Giant" er brukt i lydsporene på *[[Tony Hawk's Pro Skater 4]]* og *[[NHL 2K7]]*

## Medlemmer
**Nåværende**
* Eddie Glass – gitar
* Tom Davies – bass
* Rob Oswald – Trommer

**Tidligere medlemmer**
* Mark Abshire – bass
* Simon Moon – bass
* Scott Reeder – bass
* Ruben Romano – Trommer

## Relaterte artister
* Fu Manchu
* Lowrider
* Chris Goss

## Eksterne lenker
* 
*
Beat (magasin)

***Beat*** var en norsk musikkavis startet opp i 1985 av daværende *[[Puls (avis)|Puls]]*-redaktør Tore Olsen.

Med ett unntak fulgte alle journalister, fotografer og illustratører med Olsen i overgangen fra *Puls* til *Beat*.

Utgiveren av *Puls* – Trond Wikborg i Erik Sandberg Forlag – engasjerte da *[[Klassekampen]]s* deskmedarbeider Arild Rønsen som ny redaktør og musikeren Helge Gaarder som redaksjonssekretær.

*Beat* ble frem til 1999 utgitt i en rekke versjoner på forskjellige forlag; som månedlig avis, annen hver måned som magasin, hver måned som tidsskrift og til slutt som kvartalsmessig magasin. Fra 1992 til 1997 ble de utgitt av Se og Hør-forlaget. Blant dem som har skrevet for *Beat,* er Torgrim Eggen, Herman Willis, Tom Skjeklesæther, Ina Blom, Tor Milde, Eirik Mosveen, Arne Svingen, Thomas Strzelecki, Jan Omdahl, Morten Ståle Nilsen, Finn Bjelke, Trond Midjo Evensen og Hege Ulstein.

## Referanser
Eidsvollsgarantien

**Eidsvollsgarantien** var et vedtak i Riksforsamlingen på Eidsvoll i 1814. Vedtaket inneholdt en garanti for den norske stat skulle betale tilbake statsgjeld fra før 1814. Den inneholdt også en garanti for av kursen for gamle sedler (riksbankdaler) skulle være på et visst nivå. Til tross for denne garantien, sank kursen og Stortinget vedtok i 1816 å la garantien falle og grunnlegge et nytt pengevesen, samt Norges Bank.

## Eksterne lenker

* «Riksforsamlingens mest larmende dag», artikkel fra nettsidene til Norges Bank 13. mai 2014
Acton

**Acton** kan vise til:
__NOTOC__
## I Storbritannia

### England

* Acton (Cheshire)
* Acton (Dorset)
* Acton (London)
* Acton (Northumberland)
* Acton (Staffordshire)
* Acton (Shropshire)
* Acton (Suffolk)
* Acton (Worcestershire)

* Acton Beauchamp
* Acton Bridge
* Acton Burnell
* Acton Green
* Acton Pigott
* Acton Place
* Acton Reynald
* Acton Round
* Acton Trussell
* Acton Turville

### I Nord-Irland

* Acton (Armagh)

### I Wales

* Acton (Wrexham)

## I USA

* Acton (Alabama)
* Acton (California)
* Acton (Indiana)
* Acton (Kentucky)
* Acton (Massachusetts)
* Acton (Maine)
* Acton Township (Minnesota)
* Acton (Montana)
* Acton (Nord-Carolina)
* Acton Township (Nord-Dakota)
* Acton (New Jersey)
* Acton (Tennessee)
* Acton (Texas)

## I Canada

* Acton (Ontario)
* Acton (New Brunswick)

* Acton Corners
* Acton Island

## I Australia

* Acton (Canberra)
* Acton (Tasmania)

* Acton Park
Brentwood

**Brentwood** kan vise til flere steder:

## I Australia

* Brentwood (Sør-Australia)
* Brentwood (Vest-Australia)

## I Canada

* Brentwood Bay, British Columbia
* Brentwood (Calgary)
* Brentwood Park, British Columbia

## I Storbritannia
* Brentwood (Essex)
* Brentwood (distrikt)
* Brentwood bispedømme

## I USA

* Brentwood (California)
* Brentwood (Los Angeles)
* Brentwood (Maryland)
* Brentwood (Massachusetts)
* Brentwood (Missouri)
* Brentwood (New Hampshire)
* Brentwood (New York
* Brentwood (Nord-Carolina)
* Brentwood (Oregon)
* Brentwood (Pennsylvania)
* Brentwood (Tennessee)
* Brentwood (Texas)
* Brentwood (Washington, D.C.)
Jack Bruce

**John Symon Asher «Jack» Bruce** (født 1943– 2014) var en skotsk rockmusiker.

Han er best kjent som tidligere vokalist og bassist i bandet Cream, som var aktivt på slutten av 60-tallet, og blant annet ga ut store hits som «White Room», «Strange Brew», «I Feel Free» og Robert Johnson-coverlåten «Crossroads».

## Band
* Alexis Korners *Blues Incorporated* (1962–1963)
* *[[Graham Bond]] Organization* (1963–1965)
* John Mayalls *Bluesbreakers* (1965–1966)
* *[[Cream]]* (1966–1968, gjenforening i 2005)
* *[[West, Bruce & Laing]]* (1972)

## Referanser


## Eksterne lenker
* 
* 
* 
* 
* Creams reunion
Broughton

**Broughton** kan vise til:

* Broughton (Buckinghamshire)
* Broughton (Cambridgeshire)
* Broughton (Craven)
* Broughton (Flintshire)
* Broughton (Hampshire)
* Broughton (Kent)
* Broughton (Lancashire)
* Broughton (Lincolnshire)
* Broughton (Milton Keynes)
* Broughton (Northamptonshire)
* Broughton (Nottinghamshire)
* Broughton (Oxfordshire)
* Broughton (Ryedale)
* Broughton (Shropshire)
* Broughton (Stor-Manchester)

* Broughton Astley, Leicestershire
* Broughton Bank, Cumbria
* Brougton Beck, Lancashire
* Broughton Crossing, Buckinghamshire
* Broughton Gifford, Wiltshire
* Broughton Hackett, Worcestershire
* Broughton Hall, Derbyshire
* Brouhgton-in-Furness, Cumbria
* Broughton Mills, Cumbria
* Broughton Moor, Cumbria
* Broughton Poggs, Oxfordshire
* Great Brougton, Cumbria
Athelstaneford

**Athelstaneford** (uttales *Earl-SHUN-Furd*) er en landsby i East Lothian i Skottland. Stedet ligger rett ved byen Haddington og omtrent 32 km fra Edinburgh.

## Betydning i Skottlands historie

I henhold til en populær legende er Athelstaneford stedet hvor det opprinnelige Skottlands flagg, et hvitt diagonalt andreaskors på himmelblå bakgrunn, først ble benyttet. Umiddelbart før et slag mot anglene (engelskmennene) i år 832 e. Kr. av en kombinert hær av piktere og skotere (skotske gælere), fikk den piktiske kongen Óengus II av pikterne en visjon om sankt Andreas (*St. Andrew* på engelsk), som ble korsfestet på et diagonalt kors, og om at det vil bli seier. Den neste morgen kunne skoterne og pikterne se et hvitt kors på himmelen bli dannet av skyene. De vant slaget og den seierrike felleshæren tilegnet seieren til Sankt Andreas og tok hans kors på sitt flagg og gjorde Sankt Andreas til sin skytshelgen.

Den flyktende engelske kongen Æthelstan ble slaktet ned og drept ved et vadested over elven i nærheten, derav navnet Athelstaneford. Det er flere versjoner av denne fortellingen, men denne er den mest aksepterte. Hva som enn er sannheten har legenden sementert Athelstanefords plass i skotsk historie.

## Dagens Athelstaneford
I dag er landsbyen omgitt av jordbruksområder og har lite av den mer urbane blandingen av jobber, folk og bekvemmeligheter. Kirkesognet besto fram til 1658 ikke av mer enn 1000 acres (4 046 856 m2) og tilhørte jarlen av Winton som hadde sete i Garlton.

Landsbyen har endret seg lite siden den ble dannet på slutten av 1700-tallet av sir David Kinloch av Gilmerton for å bedre boligforholdene for de lokale bøndene. Kinloch bygget velproporsjonerte hus med en hage for en utleie. En veveindustri ble grunnlagt i landsbyen og som ble kjent for en stripet tøyproduksjon, men har siden opphørt. Det er noen ruiner fra en kirke som Ada de Warenne, hertuginne av Northumberland (ca. 1123–1178), ektefelle av Henrik av Skottland, fikk bygget en gang rundt 1178, og som ble gitt til hennes nonnekloster i Haddington. En sognekirke fra 1780 ble revet i 1868 for å plass til dagens kirke med 500 sitteplasser.

Skuespillforfatteren John Home (1722&ndash;1808) var sogneprest i Athelstaneford i årene mellom 1847 og 1857. Maleren Archibald Skirving (1749&ndash;1819) ble født her.

Turister kan følge «Saltire Trail», det skotske flaggsporet, en vegrute som passerer ulike lokale landemerker og steder av historisk interesse.

## Referanser


## Eksterne lenker
* Athelstaneford – artikkel av Iain M.M. Johnstone som argumenterer for at Athelstaneford kan være av norrøn opprinnelse
* This History of the Saltire historien om det skotske flagget hos visitscotland.com
Desperado

**Desperado** har flere betydninger:

;Desperado
* ''Desperado'' (album) – et musikkalbum av Eagles fra 1973
* «Desperado» (låt) – en rockelåt av Evenrude fra 1986
* ''Desperado'' (film) – en film av Robert Rodríguez fra 1995
* Desperado (band) – et band fra Trondheim
* Desperado (plateselskap) – et norsk plateselskap i 1980- og 1990-årene

;Desperados
* ''Desperados'' (1969 Palance) (*The Desperados*) – en amerikansk westernfilm fra 1969 med Jack Palance i en ledende rolle
* ''Desperados'' (1969 Borgnine) (*Los desesperados*) – en spansk-italiensk westerfilm fra 1969 med Ernest Borgning i en ledende rolle
Brødrene Aa

**Brødrene Aa** er et båtbyggeri i Hyen i Gloppen kommune. Selskapet ble etablert i 1947 av brødrene Bertel og Olav Aa. 

Båtbyggeriet bygget i starten båter i mahogni og tradisjonell design. Fra 1973 begynte bedriften å lage båter av fiberforsterket plast sandwich. I perioden 1984 til 1991 leverte Brødrene Aa 17 SES katamaranbåter med luftputekonsept. Deretter fulgte en periode der det ble produsert en rekke beskyttelsesstrukturer for undersjøiske operasjoner for ABB. 

Båtbyggeriet har utviklet sine byggeteknikker og bygger nå hurtiggående båter i karbonfiber til bruk både i Norge og for eksport. I denne produktutviklingen ble det en periode laget hele 76 fronter til Flytoget, samt Signatur- og Agendatog. I 2005 fikk bedriften JEC Composite Award for utviklingen av de nye karbonstøpeteknikkene. I perioden 2001 til 2011 har Brødrene Aa levert 27 karbonfartøy.

I mai 2025 omstruktueres selskapet, som følger av at Norled kansellerte ordrer for de 3 hurtigbåtene MS Tyra, Fjordtind og en mere.

## Hurtigbåter i karbonfiber fra Brødrene Aa

## Referanser


## Eksterne lenker
* Hjemmeside
* Brødrene Aa i NRK Fylkesleksikon
Imagine

**Imagine** har flere betydninger, blant annet:
* Imagine – et musikkalbum av John Lennon fra 1971
* «Imagine» – en sang fra samme album
* Imagine – et musikkalbum av Eva Cassidy fra 2002
Alice

**Alice** har flere betydninger, blant annet:
* Alice (navn) – et kvinnenavn 
* Alice (Eastern Cape), et sted i Sør-Afrika 
* Alice – tittelkarakter i barneromanen *[[Alice i Eventyrland]]* (1865) av engelske Lewis Carroll. 
* *[[Alice (album)]]* – et musikkalbum av Tom Waits fra 2002
* *[[Alice (1990)]]* – en film av Woody Allen fra 1990 
* *[[Alice (2008)]]* – en film fra 2008 med Sarah Michelle Gellar i hovedrollen
* Akronymet til A Large Ion Collider Experiment – et prosjekt ved CERN
* Alice Bel Colle – en bosetning og kommune i provinsen Alessandria i regionen Piemonte i det nordlige Italia
* Alice Castello – en by og en kommune i provinsen Vercelli i regionen Piemonte i det nordlige Italia
* Alice Superiore – en tidligere kommuner i Storbyområdet Torino i regionen Piemonte i det nordlige Italia
Ivar Ruste

**Ivar Ruste** (født 23. september 1916, død 25. februar 1985) var en norsk sanger.

Han var sanger i TV-programmet *[[Husker du? (TV-serie)|Husker du?]]*, som han også hadde ideen til. I forbindelse med serien laget han sju LP-plater med Arnt Haugens orkester mellom 1972 og 1979. Ivar Ruste platedebuterte med *Mors stue*/*Den lille rustne hestesko *(Polydor 6012), innspilt 12. januar 1938.

Ivar Ruste var bror av skihopper Torbjørn Ruste.

Han ble gravlagt på Nordre Gravlund i Oslo.

## Referanser


## Eksterne lenker
* 
* (no) Ivar Ruste i Scenewebarkivet
*
Tennis under Sommer-OL 1924

**Tennis under Sommer-OL 1924** ble arrangert fra 13. til 21. juli 1924 på Stade Tennis de Colombes i Paris.

124 utøvere fra 27 nasjoner konkurrerte om fem olympiske titler, singel og dobbel for både menn og kvinner samt en miksdobbel-turnering. 

## Medaljefordeling

## Resultater
### Menn
#### Singel

#### Dobbel

### Kvinner
#### Singel

#### Dobbel

### Miksdobbel

## Eksterne lenker
* Tennis at the 1924 Summer Olympics hos olympedia.org
Jean-Baptiste Grange

**Jean-Baptiste Grange** (født 10. oktober 1984 i Saint-Jean-de-Maurienne) er en fransk tidligere alpinist. Han deltok i verdenscupen i alpint fra 2004 til 2021 og vant ni verdenscuprenn. Han er to ganger verdensmester i slalåm.

## Karriere

Grange debuterte i den alpine verdenscupen i januar 2004.  17. februar 2007 vant han en bronsemedalje i slalåm under verdensmesterskapet i alpint i Åre. Han vant sin første seier i verdenscupen i slalåm i Alta Badia 17. desember 2007. Han vant slalåmcupen i alpint i 2008/2009 sesongen.

Han ble verdensmester i slalåm under VM 2011 i Garmisch-Partenkirchen. Etter å vært mye plaget med skader og ikke vunnet ett eneste verdenscuprenn på fire år, gikk han til topps i slalåm i VM 2015 i Beaver Creek.

Han la opp i 2021.

## VM-medaljer
* 2007 Åre – bronse i slalåm
* 2011 Garmisch-Partenkirchen – gull i slalåm
* 2015 Beaver Creek – gull i slalåm

## Resultater i verdenscupen i alpint

### Individuelle seire

### Sammenlagtplasseringer

## Referanser


## Eksterne lenker
* 
*
The Firstborn Is Dead

***The Firstborn Is Dead*** er Nick Cave and the Bad Seeds' annet musikkalbum, utgitt i 1985. Nick Caves musikk er inspirert fra Sørstatene i USA. Albumet inneholder referanser til Elvis Presley og bluesmenn som Blind Lemon Jefferson. Selve tittelen «Den førstefødte er død» alluderer til Jesse Garon Presley, Elvis' éneggede tvillingsbror, som døde under fødselen.

Albumet ble spilt inn i Hansa Studios i Berlin.

## Sporliste
#«Tupelo»  – 7:17
#«Say Goodbye to the Little Girl Tree»  – 5:10
#«Train-Long Suffering»  – 3:49
#«Black Crow King»  – 5:05
#«Knocking on Joe»  – 7:38
#«Wanted Man»  – 5:27
#«Blind Lemon Jefferson»  – 6:10
#«The Six Strings that Drew Blood»  – 4:50 (kun CD)
#«Tupelo» (singelversjon)  – 5:01 (kun CD)

## Anmerkninger
* «Tupelo» er løselig basert på en sang av samme tittel av John Lee Hooker som handler om en elv i Tupelo i Mississippi. Tupelo er stedet hvor Elvis Presley er født. Caves sang har litterære bilder av Elvis' fødsel og åpenbaring ved Jesu gjenkomst.
* «Wanted Man» er en tolkning av en sang som ble skrevet av Bob Dylan og Johnny Cash. Cave fikk spesiell tillatelse til endre sangteksten og hans tekst har referanser til hans venner som blant annet fotografen Polly Borland.

## Besetning
* Nick Cave – Vokal, munnspill
* Barry Adamson – Bass, gitar, orgel, trommer, kor
* Blixa Bargeld – Gitar, slidegitar, kor
* Mick Harvey – Trommer, piano, gitar, orgel, bass, kor

## Referanser


## Eksterne lenker
*
Kicking Against the Pricks

***Kicking Against the Pricks*** er det tredje albumet av Nick Cave & the Bad Seeds, utgitt i 1986. Albumet består av en samling av sanger som først ble utgitt andre musikere. Tittelen refererer til et avsnitt i Bibelen (*[[Apostlenes gjerninger|Apg.]] 26:14 – norsk: «stampe mot brodden»*). Albumet markerte debuten til trommeslageren Thomas Wydler som utvidet gruppa til å bestå av Cave, Wydler, Mick Harvey, Blixa Bargeld og Barry Adamson.

En del musikkbutikker i Storbritannia oppfattet ikke den bibelske referansen i tittelen, og nektet å selge albumet da de mente at «pricks» var en nedsettende betegnelse på mannlige kjønnsorganer.

Strykerne ble arrangert av Mick Harvey og ble framført av Berliner Kaffeehausmusik Ensemble.

## Sporliste
# «Muddy Water»  – 5:15 (John Bundrick)
# «I'm Gonna Kill That Woman»  – 3:44 (John Lee Hooker)
# «Sleeping Annaleah»  – 3:18 (Newbury/Folger)
# «Long Black Veil» (Danny Del/Marjohn Wilkins)
# «Hey Joe»  – 3:56 (William Roberts)
# «The Singer»  – 3:09 (Cash/Daniels), originaltittel «The Folk Singer»
# «Black Betty»  – 2:33 (Leadbelly) (kun på CD-utgaven)
# «Running Scared»  – 2:07 (Roy Orbison/Melson) (kun på CD-utgaven)
# «All Tomorrow's Parties»  – 5:52 (Lou Reed)
# «By the Time I Get to Phoenix»  – 3:39 (Jim Webb)
# «The Hammer Song»  – 3:50 (A. Harvey)
# «Something's Gotten Hold of My Heart»  – 3:44 (Cook/Greenaway)
# «Jesus Met the Woman at the Well»  – 2:00 (Trad. Arr. The Alabama Singers)
# «The Carnival Is Over»  – 3:16 (T. Springfield/Frank Farlan)

### Besetning
* Barry Adamson – Bass, kor
* Blixa Bargeld – Gitar, kor
* Dawn Cave – Fiolin
* Nick Cave – Vokal, orgel, piano
* Mick Harvey – Vokal, piano, gitar, trommer, rytmeinstrumenter, bass, orgel
* Rowland S. Howard – Vokal, gitar, orgel
* Tracy Pew – Bass
* Hugo Race – Gitar
* Thomas Wydler – Trommer, rytmeinstrumenter

## Eksterne lenker
*
Tennis under Sommer-OL 1988

**Tennis under Sommer-OL 1988** i Seoul. Tennis var med på OL-progammet før første gang siden 1924 etter å ha vært med som demonstrasjonsøvelse i 1984. Det ble konkurrert om fire olympiske titler, to for damer og to for herrer. 

## Medaljestatistikk

## Herrer
### Single






### Double






## Damer
### Single






### Double
Pride (andre betydninger)

**[[Pride]]** er en mangfoldsfeiring. Navnet kommer fra det engelske ordet *pride*, som betyr «stolthet»

**Pride** kan også vise til:

* ''Pride'' (album) – et musikkalbum av Fuzzsuckers
* ''Pride'' (film) – en britisk film fra 2014
* «Pride (In the Name of Love)» – en singel av U2
* Pride (LHBT) – feiring sentrert rundt skeive
* ''Pride'' (White Lion-album) – et musikkalbum av White Lion
* Pride Fighting Championships – et mixed martial arts-arrangement fra 1997–2007
* Pride International – et amerikansk boreselskap

## Referanser
From Her to Eternity

***From Her to Eternity*** er debutalbumet til Nick Cave & the Bad Seeds, utgitt i 1984. Tittelen er et ordspill fra romanen og filmen *From Here to Eternity* (*Fra her og til evigheten*).

Bandet kan bli sett opptre på tittelsangen i Wim Wenders' film *Der Himmel Über Berlin* fra 1987.

## Sporliste
#«Avalanche»  – 5:13 (Leonard Cohen)
#«Cabin Fever!»  – 6:11
#«Well of Misery»  – 5:25
#«From Her to Eternity»  – 5:33
#«In the Ghetto»  – 4:06 (kun CD)
#«The Moon Is in the Gutter»  – 2:36 (kun CD)
#«Saint Huck»  – 7:22
#«Wings off Flies»  – 4:06
#«A Box for Black Paul»  – 9:42
#«From Her to Eternity» (1987-versjon fra Wim Wenders filmen *Wings of Desire/Der Himmel Über Berlin*)  – 4:35 (kun CD)

Den opprinnelige LP-versjonen inneholdt ikke «In the Ghetto» eller «The Moon Is in the Gutter», som var henoldsvis A- og B-side på singelen som ble gitt ut etter LP-debuten. Siste melodi på CD-en, 1987-versjonen av «From Her to Eternity», var heller ikke på original-LP-en.

## Om sangene
* «Avalanche» er en tolkning av en sang skrevet av Leonard Cohen som senere ble utgitt på albumet *[[Original Seeds]]*.
* «Well of Misery» er delvis i stilen til en rytmisk arbeidersang eller sjømannssang (shanty).
*«In the Ghetto» er en tolkning av en Elvis Prestly-sang skrevet av Mac Davis.
* «Saint Huck» – Caves sangtekst har litterære referanser til Mark Twains romanfigur Huckleberry Finn, Odysseen og Elvis.

## Besetning
* Nick Cave – vokaler, sangtekster, hammondorgel, munnspill
* Hugo Race – gitar, kor
* Anita Lane – sangtekster 
* Mick Harvey – trommer, kor, piano
* Barry Adamson – bass, kor
* Blixa Bargeld – gitar, kor

## Kilder
* 

## Eksterne lenker
*
Harianvi

**Haryanvi** eller **harianvi** (devanagari: हरियाणवी og हरयाणवी), også **djatu** eller **bangaru**, er et indoarisk språk som snakkes av om lag 13 millioner mennesker (1992) i Delhi og den indiske delstaten Haryana.

Haryanvi er nært beslektet med bradjbhakha og har en leksikalsk likhet med bagri på 65% av ordforrådet. Av politiske grunner klassifiseres haryanvi som en hindidialekt («vesthindi»). Talere av hariyanvi og hindi kan likevel ha vanskeligheter med å forstå hverandre.

Mens harianvi er morfologisk og fonologisk likt khariboli, eller standard hindi, har det også likheter med panjabi. Blant annet imperfektiv partisipp-endinga /da:/ og substaniv-endinga /ã:/ i oblikt flertal minner om panjabi. Endinga for hannkjønn ental, /a:/, er felles for panjabi, harianvi, og også khariboli, men skiller de to sistnevnte fra de andre vestlige hindispråkene.

## Kilder
*Ethnologue-rapport
*G. A. Zograph: *Languages of South Asia*, 1960 (translated by G.L. Campbell, 1982), Routledge, London.

## Eksterne lenker
* Språkeksempler og oversettinger i vitser hos Haryana Times
Pund (masseenhet)

Ordet **pund** som masseenhet er flertydig og blir også kalt **[[libra]]** (romersk pund) eller forkortet til **lb**. Pund eller pound kommer fra det latinske ordet *pondus*, som betyr vekt, eller det latinske ordet *pendere* å veie:

* I mange land som anvender SI-enheter (inkludert Norge, Danmark, Tyskland, Nederland, Frankrike (*livre*)) er et pund eksakt 0,500 kg.
* Gammel engelsk pund, som er cirka 0,453592338 kg.
* Pund (avoirdupois) eller internasjonalt pund er eksakt 0,45359237 kilogram. Se også avoirdupois massesystemet. Siden 1960 har USA, Storbritannia og Canada anvendt det internasjonale pund.
* Troy pund er eksakt 0,3732417216 kilogram. Ble blant annet tidligere anvendt i Storbritannia.
* Skålpund ble blant annet brukt i Norge før 1875, og var da 0,498 kg.

## Definisjon av norske pund

Fra 1683 var 1 bismerpund = 12 pund (= 24 merker) = 5,997 kg. Lov av 28. juli 1824 satte 1 bismerpund =5,977 kg.

## Se også
* Norske måleenheter
* Pund &ndash; for andre betydninger.

## Referanser



## Litteratur
*History of the pound as a unit of mass: U.S. National Institute of Standards and Technology Official Definition, showing history
*Official abbreviations and definitions: U.S. National Institute of Standards and Technology Special Publication 811

## Eksterne lenker
*
Vasastaden

**Vasastaden**, i svensk dagligtale gjerne *Vasastan*, er en bydel i bydelsområdet Norrmalm i Stockholm, Sverige. 

Vasastaden begrensen i vest av Barnhusviken/Karlbergssjön, i sør av Tegnérgatan, i øst av Birger Jarlsgatan – Roslagstull – Roslagvägen, samt i nord av Brunnsviken og kommunegrensen mot Solna (Norrtull-Norra Länken). Den grenser mot bydelene Norrmalm, Kungsholmen, Østermalm og Norra Djurgården, samt til Solna kommune.

Vasastaden dekker 294 hektar land og 11 hektar vann. Antall innbyggere er ca. 50&nbsp;000, mens det i 1934 bodde 103&nbsp;336 innbyggere i bydelen. Høyeste punkt er Vanadislunden med 43 moh.

Vasastaden var opprinnelig et uoffisielt områdenavn innenfor Norrmalm. Vasagatan fikk sitt navn i 1885 etter Vasabron, som ble inspirert av Gustav Vasas statue utenfor Riddarhuset ved broens landfeste i sør. Offisielt fikk bydelen navnet Vasastaden i 1926.

På området lå tidligere de store eiendommene Rørstrand, Sabbatsberg og Bergianska trädgården. I 1880 begynte man å bebygge området sør for Odengatan, deretter utkanten av bydelen. Så fulgte Birkastaden (1890-tallet), Rödabergsområdet (1916–1927) og Atlasområdet (1925).

Dominerende gater er Sveavägen, Odengatan, Karlbergsvägen og S:t Eriksgatan. I hjertet av bydelen ligger Odenplan med Gustav Vasas kirke i bakgrunnen og Stockholms bybiblioteks hovedbibliotek. 

Tunnelbanestasjoner i bydelen er Rådmannsgatan, Odenplan og S:t Eriksplan, samt jernbanestasjonen Karlberg. 

Vasastadens kanskje mest kjente innbygger var Astrid Lindgren som i over 60 år bodde i Dalagatan med utsikt over Vasaparken.

## Bilder
 
Fil:Utsikt-redigerad2.jpg|Utsikt over sydvestre Vasastaden fra Stadshagen
Fil:Sankt Eriksplan.JPG|Sankt Eriksplan, sett fra Vasaparken